CELEX: 32008D0825
Language: sk
Date: 2008-10-23 00:00:00
Title: 2008/825/ES: Rozhodnutie Komisie z  23. októbra 2008 , ktorým sa mení a dopĺňa rozhodnutie 2006/241/ES, pokiaľ ide o dovoz určitých druhov slimákov na ľudskú spotrebu z Madagaskaru [oznámené pod číslom K(2008) 6083] (Text s významom pre EHP)

31.10.2008   
            
            
               SK
            
            
               Úradný vestník Európskej únie
            
            
               L 290/23
            
         
      ROZHODNUTIE KOMISIE
   
   z 23. októbra 2008,
   ktorým sa mení a dopĺňa rozhodnutie 2006/241/ES, pokiaľ ide o dovoz určitých druhov slimákov na ľudskú spotrebu z Madagaskaru
   [oznámené pod číslom K(2008) 6083]
   (Text s významom pre EHP)
   (2008/825/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   keďže:
   
               (1)
            
            
               V rozhodnutí Komisie 2006/241/ES z 24. marca 2006 o určitých ochranných opatreniach so zreteľom na určité produkty živočíšneho pôvodu pochádzajúce z Madagaskaru s výnimkou produktov rybolovu (2) sa zakazuje dovoz živočíšnych produktov, okrem produktov rybolovu, pochádzajúcich z Madagaskaru.
            
         
               (2)
            
            
               V marci 2007 sa na Madagaskare vykonala inšpekcia Spoločenstva s cieľom posúdiť hygienické kontroly a podmienky produkcie produktov rybolovu v tejto tretej krajine. Výsledky uvedenej inšpekcie a následné informácie, ktoré predložil Madagaskar, ukazujú, že táto krajina poskytuje dostatočné záruky, aby z nej mohol byť povolený aj dovoz určitých druhov slimákov určených na ľudskú spotrebu do Spoločenstva.
            
         
               (3)
            
            
               Rozhodnutie 2006/241/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/241/ES sa mení a dopĺňa takto:
   
               1.
            
            
               Článok 1 sa nahrádza týmto:
               „Článok 1
               Toto rozhodnutie sa uplatňuje na produkty živočíšneho pôvodu z Madagaskaru s výnimkou produktov rybolovu a slimákov.“
            
         
               2.
            
            
               Vkladá sa tento článok 1a:
               „Článok 1a
               Na účely tohto rozhodnutia ‚slimáky‘ znamenajú chladené, mrazené, zbavené ulity, varené, upravené alebo konzervované suchozemské ulitníky druhov Helix pomatia Linné, Helix aspersa Muller, Helix lucorum a druhov čeľade Achatinidae.“
            
         Článok 2
   Toto rozhodnutie je určené členským štátom.
   
      V Bruseli 23. októbra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 24, 30.1.1998, s. 9.
   
      (2)  Ú. v. EÚ L 88, 25.3.2006, s. 63.